Parlamentul României

	Comisia pentru agricultură, silvicultură, industrie alimentară şi servicii  specifice
	                               Bucureşti, 03.03.2004

                               Nr. 24/94


Către,

Comisia pentru administraţie publică, amenajarea teritoriului şi echilibru ecologic

AVIZ

asupra proiectului de Lege pentru aprobarea Ordonanţei Guvernului nr.39/2004 privind transferul pachetului de acţiuni şi al terenurilor deţinute de stat la Societatea Comercială SERPLO-S.A. în proprietatea privată a judeţului Prahova şi în administrarea Consiliului Judeţean Prahova 


În conformitate cu prevederile art. 86 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru agricultură, silvicultură, industrie alimentară şi servicii specifice a fost sesizată, spre dezbatere şi avizare, cu proiectului de Lege pentru aprobarea Ordonanţei Guvernului nr.39/2004 privind transferul pachetului de acţiuni şi al terenurilor deţinute de stat la Societatea Comercială SERPLO-S.A. în proprietatea privată a judeţului Prahova şi în administrarea Consiliului Judeţean Prahova, transmis cu adresa nr. P.L.x- 68 din 25 februarie 2004.

Potrivit prevederilor art.60 din Regulamentul Camerei Deputaţilor, Comisia a dezbătut proiectul de lege sus menţionat  în şedinţa din  03.03.2004. 

Membrii Comisiei au examinat proiectul de lege, expunerea de motive la aceasta, precum şi avizul favorabil al Consiliului Legislativ nr.144/29.01.2004.

În urma dezbaterilor, membrii comisiei au hotărât, cu majoritate de voturi, înregistrându-se 3 voturi împotrivă, să  avizeze favorabil proiectul de lege, cu următorul amendament:

1. Înlocuirea sintagmei „proprietate privată” de la art.1 şi 2  cu sintagma „proprietate publică”.





Deputat Mircea Toader – PD

În raport cu obiectul şi conţinutul său, proiectul de lege face parte din categoria legilor ordinare.


  
Preşedinte,





Secretar,


          Ioan BÂLDEA




Alexandru PEREŞ

Întocmit: Consilier, Anton Păştinaru

